Miquel Buch: 'Si l'estat espanyol vol la confrontació, no hem de descartar res'\nMiquel Buch: ‘Si l’estat espanyol vol la confrontació, no hem de descartar res’\nEntrevista al batlle de Premià de Mar, president de l'ACM i un dels valors en joc en el procés de renovació de Convergència\nActualització: 24.05.2016 - 20:56\nLa decisió la va prendre aquest cap de setmana la militància de Convergència: fundaran un nou partit. El congrés dels dies 8, 9 i 10 de juliol servirà per a constituir una nova formació que substitueixi el partit fundat fa quaranta anys per Jordi Pujol i unes quantes desenes de persones més a Montserrat. Les famílies convergents es van posar en marxa tan bon punt va començar aquest període de renovació general pilotada per Artur Mas. Una de les veus emergents que s’han fet sentir en aquest debat és la de Miquel Buch, batlle de Premià de Mar, president de l’Associació Catalana de Municipis (ACM) i membre de Moment Zero, un dels grups més independentistes del partit. Buch forma part d’un grup de treball, juntament amb Jordi Turull, Neus Munté i David Bonvehí, que té el suport implícit del president Carles Puigdemont i la simpatia de Mas. Buch defensa una renovació profunda del partit, diu que ja s’ha fet a escala municipal i que Mas hi ha de tenir un paper principal. Hi hem parlat ara que s’ha posat en dubte l’estabilitat parlamentària de la majoria que ha d’acomplir el mandat democràtic del 27-S.\n—El procés cap a la independència trontolla?\n—L’estabilitat parlamentària del govern que ha d’aplicar el mandat democràtic és avui més feble, després de la decisió de la CUP de desdir-se del pacte…\n—Evidentment, el pitjor favor que es pot fer al procés cap a la independència és que els partits que defensem la independència anem separats. Això no hi ajuda. Tanmateix, tenim un govern format per dos partits, Convergència i Esquerra, que integren Junts pel Sí. I molts independents que s’hi han implicat. Aquest govern és el que avui garanteix la força per a caminar cap a la independència de Catalunya.\n—Artur Mas deia que si no es podia aprovar un pressupost seria difícil de demostrar que es podia fer una cosa molt més complicada: la creació d’un estat.\n—Té tota la raó del món. El govern de la Generalitat va a dues velocitats. Una, que és la del procés, i una altra, que és la de continuar aguantant la casa dreta. I això vol dir poder fer polítiques socials, de transport, ambientals, educatives, culturals, del món local, etc. Tot això s’ha de poder continuar fent. Si correm molt en una d’aquestes qüestions i l’altra no pot avançar, tindrem problemes evidents. Per poder avançar necessitem el pressupost que ens permeti de fer política social.\n—I les tasques per a proclamar la independència avancen com caldria? Molta gent es queixa que no es percep l’avenç.\n—A qualsevol equip de futbol hi ha un jugador o dos que no tenen el protagonisme dels altres. Però són indispensables per a l’equip. Per exemple, al Barça podem parlar de Sergio Busquets, que fa que tot rutlli i és una part central de l’engranatge. Pot ser que algú tingui la impressió que, com que no se’n parla gaire o perquè veníem d’una hiperactivitat i ara es fa una altra classe de feina, no es faci prou. Però això no s’ha aturat. Viver i Pi-Sunyer, Reniu… totes aquestes persones fan una feina de despatx per a preparar totes les estructures que caldran per a fer l’estat. No fem una cosa fàcil. I no es pot fer d’avui per demà. Hem d’anar canviant el xip del ‘tenim pressa’ pel del ‘fem-ho bé’. Ara toca fer-ho bé.\n—Hi ha una gran confusió sobre quin és el full de ruta i els passos següents. Ho podeu aclarir d’una manera sintètica? O anem improvisant?\n—Jo crec que d’improvisació, no n’hi ha. Però s’han d’anar passant etapes. A vegades, volem començar la casa per la teulada. I s’ha de començar pels fonaments. No confio que s’obri cap opció el 26 de juny a les eleccions espanyoles. La possibilitat és del 0,0000000001% que en surti un govern espanyol que ens faciliti l’exercici del dret d’autodeterminació. Però si passés, no podríem pas desentendre’ns-en. I tot canviaria. No podem tancar mai cap porta. Hem d’estar preparats per al que pugui passar en qualsevol de les situacions que es donin. Tenim clar que el partit no el juguem contra l’estat espanyol, sinó a favor dels catalans. I internacionalment, l’acumulació de raons serà important. Si hem fet tot allò que era possible per aconseguir un desenllaç amb diàleg amb l’estat espanyol, qualsevol camí que calgui fer unilateralment tindrà més força i suport.\n—Cada vegada hi ha més veus que defensen la solució del referèndum unilateral. Com ho veieu?\n—Veig que és una via més. És una possibilitat. Però no és l’única i exclusiva. No podem renunciar a cap opció. El camí de la no-confrontació sempre és molt millor. Hem d’aconseguir allò que ens hem proposat per la via més negociada possible. Anem pel bon camí i cal continuar-hi insistint. Tenim una majoria forta. No fem res mal fet. Si l’estat espanyol vol la confrontació, no hem de descartar res. Hem de tenir previst un referèndum d’independència unilateral. Són vies que a Europa ja s’han explorat. No serem pas els primers de fer-ho.\n—Convergència és un partit independentista?\n—Sí. Sí, sí. És una cosa que s’ha dit clarament. Sobta que algú ho posi en dubte quan tenim un president i tres consellers encausats en processos judicials per haver defensat fins a les últimes conseqüències el dret de decidir. Això és com demanar a Messi si és del Madrid.\n—I el partit que es crearà també serà independentista? O es definirà com a sobiranista?\n—S’acabarà fent el partit que decideixin els militants de la Convergència actual. No deixarem de ser un partit de confluència de moltes ideologies diferents, moltes maneres de pensar diferents. Però som gent que ens sentim còmodes defensant un interès comú que és el país i la seva gent. A partir d’ací, la qüestió de la independència és clara. Ens hem declarat independentistes per activa i per passiva. Ho hem fet amb claredat. Si la pregunta és si un no-independentista tindrà cabuda al partit, segurament també. Però el partit no tindrà matisos en aquesta qüestió. L’objectiu és diàfan. Com pot ser que algú posi en qüestió això. En Messi no és del Madrid. És del Barça. Convergència ja ha demostrat què som i què estem disposats a fer.\n—Parlàveu ara de la confluència d’ideologies al nou partit. Però a qui ha de representar? No es pot fer content tothom…\n—El partit ha de representar el gruix de la societat, que no està en un extrem ni en l’altre. La gent normal, que es lleva cada dia, que té la sort de treballar, demana poder decidir on porta els fills a escola, poder tenir una feina digna, poder tenir possibilitat de créixer empresarialment… Ha de ser un partit que garanteixi que les persones vulnerables o que passen un mal moment tindran ajuda de l’administració. Això només són alguns exemples. Però queda clar que el gruix de la societat defensa coses com aquestes. Jo sóc alcalde de Premià. La gent no m’atura pel carrer i em diu que són de dretes, o socialdemòcrates, o liberals… Em diuen què necessiten o què pensen que cal fer. Però no és la ideologia allò que els guia.\n—Quin tipus d’estructura ha de tenir el nou partit? CDC era molt presidencialista…\n—Això ho acabarem decidint al congrés del juliol. Jo em decanto per un model que separi l’estructura orgànica de l’estructura representativa institucional. Fins ara hem tingut un president Pujol i un president Mas que a la vegada eren presidents de Convergència. Jo sóc partidari de separar les coses. I qui faci de president de la Generalitat haurà de tenir veu a la direcció, però el partit l’han de portar persones que poden compaginar tasques a les institucions però no en les màximes posicions. Cal separar el partit de la institució.\n—Si Mas ja ha dit que no vol tornar a ser president de la Generalitat, té via lliure per a dirigir el partit?\n—Serà el que ell cregui que ha de fer. Mas ha demostrat a Convergència i al país en general que sap posar l’interès col·lectiu per damunt de l’interès personal. Tenim la gran sort de tenir dos grans lideratges. El del president Mas i del president Puigdemont. Seria de beneits renunciar a aquests lideratges. Costa molt, de fer un bon lideratge. Ens faríem un mal favor a nosaltres mateixos renunciant al lideratge de Mas al partit.\n—La continuïtat de Mas no va en detriment de la idea de renovació? Ja fa setze anys que és al capdavant del partit.\n—La renovació a fons d’un partit polític a Catalunya només l’ha fet Convergència. Fixeu-vos en la llarguíssima llista d’alcaldes, alcaldesses, regidores i regidors que tenim i que són el resultat d’una renovació a tot el país. Això ho ha pilotat Artur Mas. La gran renovació de cares l’hem feta ja al territori. Hem de fer relleus. Això sempre és bo. Sempre he defensat que a les institucions locals hi hauríem de ser un màxim de dos mandats de cinc anys. Cal regeneració.\n—L’historiador Joan B. Culla descrivia el pas que vol fer CDC com una reencarnació. Canviar de cos mantenint l’ànima. És això?\n—No sé si aquesta és la millor figura. Tampoc no sé si ho era aquella contraposició entre xapa i pintura o cotxe nou. Tothom cerca una forma gràfica per explicar-ho. Jo no tinc cap metàfora. Però la reflexió és la següent: després de quaranta anys de molts èxits i alguns errors –tothom en comet–, fem una aturada, mirem on som, veiem què fem bé i què fem malament, i decidim de reactivar-nos d’una manera o d’una altra. Això que a CDC amb el ‘torn obert’, públicament, obertament i a fons, ja agradaria poder-ho explicar a molts partits que diuen ser els millors de la democràcia interna. L’objectiu de tot plegat és fer la millor eina per a construir l’estat nou i servir millor la gent d’aquest país.\n—S’ha de mantenir la marca ‘convergència’ al nom del nou partit?\n—Jo crec que hem de fer-hi algun canvi, però m’agradaria veure quina és l’alternativa. Encara no l’hem posat sobre la taula. Hem de parlar-ne. Jo sóc partidari de canviar el nom. Però sempre que sigui per millorar. Si hem de fer un mal canvi, no val la pena. Però que quedi clar que el nom no fa la cosa.\n—Quin paper voldreu fer-hi, al nou partit? Ja ho teniu decidit?\n—Encara no sabem com serà, el partit. Encara anem pensant com ha de ser. I és aquí on centrem els esforços. El resultat d’aquesta reconsideració general pot acabar ajustant-se a allò que pensem alguns, però també pot ser que no s’hi ajusti. I aleshores caldrà veure quin és el paper que hi volem tenir. El qui, ara mateix, és la cosa més poc important. De veritat. Fem una cosa tan potent i ens sentim tan afortunats de poder-ho fer, que no tenim el cap posat en el qui. Entenc que preocupi els mitjans de comunicació i determinats sectors, però fem un debat sobre quin partit serà el millor per a defensar els interessos del país i la seva gent.\n—Home, les cares que donin veu a la nova proposta són importants. Discrepo d’aquest discurs que diu que el qui no és important. Sí que ho és.\n—Sí que és important. Ja m’heu entès. Qui sigui el qui es posi al capdavant del projecte serà importantíssim. Però primer hem de definir l’eina.\n—No és pas cap debat mediàtic. És un debat que també el fa la gent de Convergència.\n—Aquest debat hi serà. El farem. Serà també un debat interessant. Primer farem el congrés per a definir el partit. I a continuació farem un debat sobre qui haurà d’anar al capdavant. No és cap secret que amb Jordi Turull, Neus Munté, David Bonvehí i un grup de moltíssima gent veiem les coses d’una manera similar. I en cas que l’eina acabi coincidint amb la nostra manera de pensar, és possible que vulguem jugar la carta. Però ara el fet més important són les eleccions del 26 de juny, en què hi ha en joc poder defensar els interessos dels catalans a Madrid i després el congrés sobre l’eina. Després ja parlarem de qui ho ha d’impulsar. La sort és que tot plegat ho decidiran els militants.


La virtualitat s’apodera de la formació en la tercera edició de Baba Kamo – Baba Kamo\nLa virtualitat s’apodera de la formació en la tercera edició de Baba Kamo\n—El festival torna a col·laborar amb el Col·legi Oficial de Bibliotecaris i Documentalistes de la Comunitat Valenciana amb un taller gratuït destinat als col·legiats i les col·legiades\n—El Cefire Específic de Plurilingüisme ofereix de nou les jornades de formació del professorat al voltant de l’àlbum il·lustrat i l’escola en el marc del festival\n—Ja s’han obert les inscripcions per aquestes formacions que es celebraran els dies 11 i 12 de desembre de manera virtual\nKvêta Pakovská ja ho va advertir: l’àlbum il·lustrat és el primer museu que els infants descobreixen. I certament ho és. Per això, i per a constatar aquesta afirmació, el taller «Artistes de biblioteca. Estratègies per a acostar l’art als infants mitjançant l’àlbum il·lustrat», esdevindrà una aproximació a la història de l’art i dels àlbums. Així, la proposta es planteja com un recorregut per les obres contemporànies que parteixen d’una referència artística concreta per a crear un àlbum tan original o trencador com el model en el qual s’han basat. L’objectiu és endinsar-se en la Història de l’Art des d’un punt de vista totalment diferent mitjançant tot un repertori literari centrat en el món de l’art amb què sorprendre els més menuts de la biblioteca. A més, s’acompanyarà alhora d’una activitat per a fer-los més atractiva la presentació i la lectura en aquest espai.\nAquesta és una iniciativa de Clara Berenguer, Doctora en Història de l’art i especialista en il·lustració infantil, destinada a membres del Col·legi Oficial de Bibliotecaris i Documentalistes de la Comunitat Valenciana (COBDCV). Una activitat, virtual i gratuïta, que tindrà lloc el divendres 11 de desembre de matí, d’11.00 a 14.00h. «Artistes de biblioteca. Estratègies per a acostar l’art als infants mitjançant l’àlbum il·lustrat» forma part, doncs, de les activitats de Baba Kamo dirigides als professionals del sector del llibre i s’organitza mitjançant una sessió en línia.\nD’altra banda, les jornades de formació del professorat organitzades pel Cefire Específic de Plurilingüisme, tot i la situació actual d’emergència sanitària, insisteixen de nou en conjugar les conferències teòriques amb els tallers pràctics amb l’objectiu clar de descobrir i compartir el potencial de l’àlbum il·lustrat en el procés educatiu i les seues possibilitats literàries, artístiques i, també, pedagògiques. La bona acollida d’aquesta iniciativa en les darreres edicions ha estat una de les motivacions per a tornar a incloure aquesta formació en la programació de Baba Kamo d’aquest any malgrat haver-ho de fer de manera virtual.\nRosa Tabernero serà l’encarregada d’encetar les jornades divendres de vesprada. Professora Titular d’Universitat de l’àrea de Didàctica de la Llengua i la Literatura de la Universitat de Saragossa, Tabernero és també investigadora responsable del grup d’investigació consolidat Educación para la Lectura, Literatura Infantil y Juvenil y construcción de identidades (ELLIJ) així com Directora del Màster Propi en Lectura, libros y lectores infantiles y juveniles de la Universitat de Saragossa. És especialment significativa la seua tasca en la difusió i reconeixement de la il·lustradora belga Kitty Crowther.\nA continuació, Emma Bosch tractarà de trencar amb el mite que les narracions gràfiques sense paraules són només per a prelectors. Professora de la Facultat d’Educació de Barcelona, Bosch va ser guardonada amb el XXXIX Premi Marta Mata de Pedagogia 2019 per l’obra Sense paraules. Sis tallers de lectura d’àlbums sense mots per a totes les edats, un llibre on arreplega l’experiència amb uns tallers sobre lectura d’imatges que va dissenyar per a la Biblioteca Barceloneta-La Fraternitat amb l’objectiu d’enfortir la competència lectora de narracions visuals. La seua intervenció a les jornades es centrarà, per tant, en la descripció del desenvolupament d’aquests tallers dirigits tant als infants com també als futurs mestres, estudiants, docents en actiu i personal de biblioteques.\nDissabte de matí es passarà de les conferències teòriques a la pràctica mitjançant dues activitats que descobriran diferents maneres d’acostar-se i treballar l’àlbum a l’aula. Ambdues, estan pensades tant per al professorat d’infantil i primària com per al de secundària. Primerament, «La mirada creativa: àlbum il·lustrat, geometria i abstracció» una proposta conjunta del Cefire d’Infantil i el Cefire Específic Artisticoexpressiu mentre que «Personatges LGTBQ: llegint diversitat a les aules», de Guillermo Soler, tancarà aquest bloc. Finalment, se cedirà el protagonisme al professorat, ja que s’exposaran tot un seguit d’experiències amb l’àlbum il·lustrat gràcies al testimoni de quatre mestres i professores d’etapes educatives diferents, com són Trini Navarro, Sònia Real, Begonya Soler i Begoña Sáez, que, acompanyades i guiades per Neus Sánchez explicaran els projectes que han treballat en un moment determinat als seus centres.\nMés informació i inscripcions ací i en la pestanya de participació d’aquest web.


El despatx Alonso-Cuevillas respon els dubtes sobre divorcis i separacions\nEls divorcis i separacions, un maldecap legal per a moltes parelles PIXABAY\nEl bufet atén les principals consultes enviades pels lectors del TOT Barcelona\nLes respostes a les consultes formulades han estat elaborades per la lletrada Silvia Pinilla, del Departament de Família del bufet. Per a qualsevol aclariment o qüestió complementària, els lectors poden posar-se en contacte amb el despatx a través del correu electrònic [email protected] .\nDaniel: qui paga les extraescolars?\nHola, a la sentència de divorci constava que les activitats extraescolars s’havien de pagar al 50%. Tenim la custòdia compartida, però la meva exdona vol apuntar el nen a hípica i que jo en pagui la meitat. La meva situació econòmica és complicada i ja em faig càrrec de les despeses ordinàries. Hi estic obligat? La decisió l’ha pres ella sense consultar-me.\nEn primer lloc, haurem d’atendre el concret redactat de la Sentència amb relació al pagament de les activitats extraescolars, per la qual cosa dependrà, en gran manera, del que expressament consti en la Sentència.\nCom a norma general, i si bé haurem d’atendre el cas concret, l’activitat extraescolar d’hípica que planteja, té caràcter potestatiu i voluntari i ha de ser acceptada per tots dos progenitors perquè el seu cost pugui ser repercutit a tots dos progenitors. Això, sense perjudici d’un possible recurs a l’autoritat judicial en cas de discrepància en relació amb la seva conveniència.\nCristina: torns de vacances\nVoldria saber si estic obligada a canviar els torns de vacances amb el pare de la meva filla si ell, després d’haver-ho pactat, ha tingut un canvi en les seves vacances a l’empresa. Resulta que jo ja tenia programats els quinze dies que em tocaven i ara em diu que atès que no és culpa seva sinó de l’empresa, que he d’acceptar la modificació. Jo voldria que ell fes que l’empresa li deixés les vacances que tenia assignades, ja que és un perjudici per a mi.\nEntenem que existeix una regulació dels torns vacacionals en Sentència. Desconeixem per tant la previsió d’elecció de torns vacacionals que pugui fer la Sentència, i si existeix una data límit per a comunicar l’elecció d’aquests torns.\nSegons diu, vostès Ja havien pactat les vacances d’enguany, per la qual cosa resultarà molt important si aquest pacte es va realitzar per escrit o verbalment. Si l’acord per a enguany es va fer per escrit, entenem que podrà ser vàlid, sense perjudici que novament puguin arribar a un acord que permeti regularitzar les vacances de la forma més convenient per a totes les parts.\nJoel: recurs a la sentència\nHola, la meva exdona ha presentat un recurs a la sentència de divorci, que ens dóna la custòdia compartida dels meus dos fills. Això em suposarà a mi una despesa extra, tot i que la meva advocada m’ha dit que el jutge em donarà la raó. Per què he de pagar jo més diners per a la meva advocada si és ella la que recorre la sentència? Hi ha alguna manera que hagi de pagar ella el 100%?\nSi el recurs que interposa la seva exdona és íntegrament desestimat, la Llei preveu la possibilitat que se li imposin les costes del recurs, per la qual cosa, si hi hagués condemna en costes, la seva exmuller estaria obligada a abonar-li les despeses d’advocat i procurador haguera assumit vostè.\nNatàlia: canvi d’escola obligat?\nEl curs vinent els meus dos fills i jo, de qui tinc la guàrdia i custòdia jo, ens traslladem a viure fora de Barcelona i això implicarà un canvi d’escola, amb el qual inicialment el pare estava d’acord. Però ara em diu que he de pagar-li el desplaçament des de casa seva a l’escola els dimecres, quan ell recull els nens, i els dilluns que vingui del cap de setmana. Diu que l’advocada li ha donat la raó i que ell no té per què assumir un sobrecost –abans vivíem tots dos a tocar de l’escola-. No és pels diners, sinó perquè ho trobo absurd. És una batalla perduda?\nTal com ens planteja la pregunta, existiria ja una Sentència que regularitza la situació de la família. Per això, caldrà atendre’s primer a la regularització de les despeses que pugui estar prevista en la Sentència.\nEn general, les despeses de lliurament i recollida han de ser assumits pels progenitors de manera equitativa.\nEls lliuraments i recollides haurà de realitzar-les qui estigui obligat a això segons Sentència, qui, si no està d’acord en assumir els costos d’aquest desplaçament, podrà interposar una modificació de mesures per a equilibrar aquests costos i càrregues que poguessin suposar els nous desplaçaments.


“A la plana litoral empordanesa el paleosòl antic pot estar a 15 metres de profunditat”\nEntrevista 3 November 2014\nJosep Maria Palet, investigador i subdirector de l’ICAC\nL’equip de prospecció en un olivet a Palau Borrell (Viladamat, Alt Empordà).\nMarta Flórez, Arnau Garcia, Josep M. Palet, M. Jesús Ortega i Esther Rodrigo.\nLa plana al·luvial de l’Empordà és l’última zona prospectada pel Grup d’Investigació en Arqueologia del Paisatge (GIAP) de l’ICAC. Del 20 al 24 d’octubre hi han treballat cinc membres de l’equip: Josep M. Palet (subdirector i investigador sènior de l’ICAC), Arnau Garcia (investigador adscrit a l’ICAC), Maria Jesús Ortega (investigadora en formació de l’ICAC), Marta Flórez (investigadora adscrita al GEOLAB (UMR 6042) , Université Blaise-Pascal) i Esther Rodrigo (UAB-ICAC). La campanya té la col·laboració del Museu d’Arqueologia de Catalunya-Empúries i s’inscriu en el projecte d’I+D del Ministeri TerAmAr (2013-2015) coordinat per l’ICAC i el SERP (Universitat de Barcelona), i és la continuació d’un altre projecte d’I+D, InterAmbAr (2010-2012). En parlem amb Josep Maria Palet.\nPerfil estratigràfic al camí de Marenyà a Tor (Baix Empordà).\nMolt bé. Hem fet prospeccions extensives amb l’objectiu de fer una presa de contacte amb el territori, un primer diagnòstic i fixar els treballs de l’any vinent.\nEl territori que estudieu és ampli.\nSí, a cavall entre el Baix Empordà i l’Alt Empordà. En concret, hem prospectat els termes de Viladamat, Ventalló, l’Armentera, Albons, Bellcaire d’Empordà, Verges i la Tallada d’Empordà. És a dir, la zona litoral entre els rius Fluvià i Ter, immediata a la ciutat d’Empúries.\nEn què ha consistit la campanya?\nEn tres eixos. El primer, comprovar sobre el terreny els jaciments arqueològics antics, de la protohistòria a la antiguitat tardana, ja recollits a la carta arqueològica. El segon eix ha estat la prospecció arqueomorfològica, és a dir, l’estudi de les formes del paisatge. Hem fet un seguiment de la xarxa viària, sobretot camins, i del sistema parcel·lari actual, com ara els límits de camps, per avaluar si podien ser d’origen antic.\nProspeccions a Bellcaire d’Empordà.\nI ho són?\nSí, hem corroborat arqueològicament que una part important de la xarxa de camins històrics és d’origen romà, fossilitzada de quan es va implantar el model de la centuriació de l’Empúries romana.\nParla’ns del tercer eix de la campanya.\nEra fer prospecció geoarqueològica, en coordinació amb el grup de paleoambient dirigit per Santi Riera (SERP-UB) i Ramon Julià (ICTJA-CSIC). Ells ja han estudiat la zona, ja n’han extret mostres que els han permès datar amb seguretat un braç del Ter que en l’antiguitat travessava la plana empordanesa i desembocava al nord de Sant Martí d’Empúries.\nUn riu avui inexistent?\nSí, la recerca és en curs, però sabem que va existir al període grecoromà, o sigui que quan arriben els grecs es troben un paisatge d’aigua, d’estuari, de manera que la palaiàpolis i el propi promontori d’Empúries serien petites penínsules. Estrabó en el llibre III de la seva Geografia ja diu que a poca distància d’Empúries hi passava un riu que descendia dels Pirineus, la desembocadura del qual servia de port a la ciutat. Es pensava que podia ser el Fluvià, però no, segurament es referia al Ter!\nProspecció al camí de Viladamat a Palau Borrell (Viladamat).\nQue ràpid canvia el paisatge.\nEl paisatge litoral va canviar molt en l’antiguitat. Els grecs haurien pogut comunicar-se amb Ullastret navegant per aquest braç de riu. Això és coherent amb el model de les colonitzacions gregues, que és més d’aigua que terrestre. Hem d’imaginar que a la desembocadura del Fluvià la línia de la costa era uns 2 km més endins, a l’Armentera, i que tant el Ter com el Fluvià van enviant sediments i van conformant la plana al·luvial empordanesa al llarg del temps, una plana que en l’antiguitat hauria sigut més aturonada i plena d’estanys.\nTambé en època romana, doncs.\nSí, i per això en aquests sectors litorals el paleosòl romà podria ser 15 metres per sota del nivell actual. Amb el temps l’arribada de sediments va fent créixer la cota i avançar la línia de la costa, fins que s’acaba configurant un paisatge palustre, d’aiguamolls. Pels arqueòlegs és molt important, perquè hem de saber que l’estrat romà l’hem d’anar a trobar molt avall. I també ho hem de tenir present per entendre el patró d’assentament, que normalment evitaria les planes d’inundació o el mateix llit fluvial, on difícilment s’hi podia viure!\nEn conclusió, la campanya per què diries que ha servit?\nPer interpretar millor la carta arqueològica, entendre el patró de poblament antic i marcar els objectius del 2015, que seran treballs més acurats a partir de les pistes trobades ara. A més, hem completat el treball dels nostres companys de la UB, els doctors Riera i Julià.\nVil·la de Tolegassos (Viladamat).\nHem validat arqueològicament la seva recerca. Hem vist que part de la plana litoral actual està constituïda per sediment al·luvial molt modern que emmascara els nivells d’ocupació antics, que només afloren dalt dels antics turons.\nTambé heu treballat a la serralada litoral.\nSí, i en els aspres, les planes més altes i els peudemonts, d’origen més antic i que constituïen un segon nivell de plana, sotmesa els darrers 2.000 anys a intensos processos erosius. En aquests sectors molt favorables a l’assentament antic, els nivells d’ocupació iberoromans estan a pocs centímetres del sòl actual. Aquí sí que les estructures agràries i la xarxa de camins d’origen antic estan excepcionalment ben conservades i visibles. És on intentarem documentar arqueològicament les restes de la centuriació d’Empúries en properes campanyes. De moment hem pogut dibuixar molt bé aquests límits, és a dir, on els paleosòls antics són a un pam sota terra i on els nivells de circulació de l’antiguitat se situarien a 15-20 metres de profunditat pel rebliment de la plana al·luvial al llarg del temps.\nFotos: Josep Maria Palet\n– “La geoarqueologia permet integrar arqueologia i paleoambient”, entrevista a Josep M. Palet i Tania Polonio\n– “Hi ha molt paisatge per explicar”, entrevista a Itxaso Euba i Maria Jesús Ortega\n« Conferència sobre el Camp de Tarragona en època romana\nÈxit en les portes obertes a la basílica de Sant Fructuós »


Detenen 'in fraganti' sis joves a Manresa per robar en una botiga de vins - Diari de Girona\nDetenen 'in fraganti' sis joves a Manresa per robar en una botiga de vins\nacn 08.01.2009 | 14:36\nEls Mossos d'Esquadra van detenir, el dia de Reis, sis joves que estaven robant en una botiga de vins situada al carrer Urgell de Manresa. Uns veïns van alertar els agents que havia saltat l'alarma de l'establiment, que havien sentit sorolls i que havien vist com quatre joves havien sortit corrent.\nEls joves van trencar l'aparador de la botiga i van regirar l'interior però no se'n van endur res perquè van ser enxampats 'in fraganti'. Els detinguts, veïns de Manresa, són Esteban A. R., de 37 anys; Noemí L. V., de 21 anys; Abdelmonim A., de 22 anys; Abdelghani C., de 19 anys; Omar R., de 28 anys i Abderrahim B., de 22 anys. Els joves han quedat en llibertat amb càrrecs.\nUna patrulla dels Mossos d'Esquadra que feia tasques de seguretat ciutadana al barri antic va veure primer dues persones d'estètica 'punky' i amb actitud sospitosa que amagaven algun cosa sota la jaqueta, que va resultar ser una ampolla de vi.\nTot seguit els mossos van sentir una alarma que provenia d'un establiment del carrer Urgell i uns veïns els van alertar que havien sortit quatre joves corrent.\nEls Mossos d'Esquadra han explicat que els detinguts de nacionalitat espanyola no tenien cap tipus de relació amb els joves marroquins. La detenció es va fer, el dia de Reis, a dos quarts de sis del matí. Els joves han quedat en llibertat amb càrrecs després de passar a disposició judicial aquest dimecres.


06/05/2016 | 00:18\nLiteral Fira d’Idees & Llibres Radicals torna a Barcelona els propers 13, 14 i 15 de maig, a l’antic complex fabril de la Fabra i Coats i a l’Ateneu l’Harmonia, al barri de Sant Andreu. En aquesta segona edició, augmenta el nombre d’editorials independents participants, que passen de 40 a 60. També es pretén arribar a un públic més ampli que l’any passat amb una programació cultural més completa: deu conferències sobre temàtiques socials i polítiques, quaranta entrevistes a autores i la participació destacada d’Svetlana Aleksiévitx, darrera premiada amb el Nobel de literatura, o l’escriptor italià Nanni Balestrini (‘Sandokán‘). Hem preparat una radiografia de les activitats de Literal, el perquè de la fira i quines editorials hi trobareu i quines segur que no.\nEn l’àmbit de les editorials independents, existeixen iniciatives al territori com la fira Liberisliber, a Besalú, a Bellprat Vila del Llibre, a l’Anoia, la recent Lletraferits, a Llinars del Vallès o la veterana Mostra del Llibre Anarquista de València. A la ciutat de Barcelona, però, hi havia un buit en aquest àmbit, fins a l’aparició d’aquest certamen centrat en “les idees radicals”. Segons explica Simón Vázquez, coordinador de la fira i editor de Tigre de Paper, “el llibre radical al qual ens referim a la fira prové del concepte de llibre polític però és més ampli; més enllà de l’assaig volem arribar a tots els gèneres des de l’òptica del pensament crític”. Aquest enfocament coincideix amb el defensat per la London Radical Bookfair, un dels referents de la fira.\nQui impulsa Literal?\nHi ha un grup promotor format per les editorials Tigre de Paper, Pol·len, Virus Editorial, Bellaterra i Icaria Editorial, que han dissenyat la programació cultural. El gruix de la part logística va a càrrec de la cooperativa Cultura21. L’objectiu de la fira no tan sols és oferir a les lectores els títols de pensament crític, sinó també generar sinergies entre els projectes editorials que existeixen actualment en aquest àmbit. La fira, alhora, constitueix un espai per fer més estrets els lligams entre la contracultura i l’economia social, com recorda Aida I. de Prada, editora de la cooperativa Pol·len Edicions.\nLes parades de llibres o mercat del llibre, que enguany passarà a col·locar-se a l’exterior i a l’entrada del recinte, assoleix aquesta edició la xifra de 60 col·lectius. Majoritàriament, seran editorials independents, acompanyades d’una representació de llibreries radicals. Hi concorreran editorials de llibre polític estricte (com ara Traficantes de Sueños, Virus o Icaria) i altres que publiquen narrativa i només en català (com ara Raig Verd, Sembra Llibres o Labreu. Entremig, s’hi trobaran moltes altres propostes editorials que combinen gèneres i llengües, però sempre sota el paraigua de pensament crític. A més, una sisena dels participants procediran de la resta de l’Estat. La condició estricta d’aquesta fira és ser una editorial independent, per tant, no hi trobareu editorials que depenguin de grans grups empresarials, com ara Planeta, Grup 62 o Enciclopèdia Catalana. El mercat del llibre estarà obert dissabte 14 i diumenge 15 d’onze del matí a nou del vespre.\nEn paral·lel a les parades de llibres, Literal està format per dos grans blocs d’activitats: el festival literari, amb deu conferències per abordar els temes més candents de l’actualitat, i el saló d’entrevistes, on periodistes de diversos mitjans col·laboradors (la Directa, Crític i Catalunya Plural) dinamitzaran 40 converses i debats al voltant dels llibres de les editorials participants. El referent de la nova avantguarda dels anys 70, Nanni Balestrini, parlarà de “La gran revolta de les lletres” (diumenge 15, 19h). Roger Suso i Jordi Borràs tractaran de l’auge del feixisme a Europa (diumenge 15, 12h). També tindrà lloc un debat sobre refugiats i migracions sota el títol “Les fronteres de la ciutat refugi” (dissabte 14, 13h) o una conferència sobre economia feminista impartida per Cristina Carrasco (diumenge 15, 13h). Chris Ealham, un dels historiadors del moviment llibertari més respectats, parlarà de la revolució del 1936 (diumenge 15, 17h). La periodista i escriptora bielorussa Svetlana Aleksiévitx, autora de les tres obres ‘Els nois de zinc‘, ‘La pregària de Txernòbil‘ i ‘Temps de segona mà‘, oferirà la xerrada “La veu de les veus” (dissabte 14 a les 19h). La fira també acull un espectacle de teatre o un recital de Joan Margarit, “L’ombra de l’altre mar”, diumenge 15 a les 20h.\nMiguel Martín, de Virus Editorial, remarca la diversitat de temàtiques i persones que participen enguany, i considera que s’aconsegueix assolir un dels objectius fonamentals de la fira: “superar la idea d’una fira gremial i esdevenir un fòrum de contingut polític”. Al saló d’entrevistes es confirma també la varietat de propostes, sempre de format més breu i amb les autores com a protagonistes. Des d’entrevistes sobre el llibre ‘Ciutat morta. Crònica del 4F’ a una xerrada sobre el còmic social, passant per un petit homenatge al poeta Ovidi Montllor amb presència de David Fernàndez, Aina Torres i la mateixa filla Jana Montllor. L’editor Jose Maria Esparza presenta un llibre sobre la història d’Euskal Herria, ‘El nostre poble despertarà’ (Txalaparta). Per cloure el cercle cultural, la banda sonora de la fira la posa el Literal Black Music, a través d’espectacles musicals que s’oferiran als vermuts i als vespres. Aniran càrrec de músics emergents i segells discogràfics consolidats (Baby Blues Band, Marc Búrdalo Quintet, Dj Fabra o Dj Coats, entre d’altres). A més, també s’oferirà cervesa artesana i menjar per als assistents.\nCom es finança Literal\nTot i néixer com un projecte autogestionat, en la segona edició s’han aconseguit diversos suports que sumen a les fonts d’ingressos de l’any passat: a les inscripcions d’editorials i llibreries i el micromecenatge s’hi han sumat patrocinadors cooperatius (el Col·lectiu Ronda, Coop57 i la Xarxa d’Economia Solidària) i una subvenció de l’Ajuntament de Barcelona. El pressupost aproximat de la fira és de 30.000 euros. Precisament, la campanya a Verkami està a punt de tancar amb èxit amb més de 300 mecenes.


Pràctiques internacionals al Museu Comarcal de l'Horta Sud | Mancomunitat Intermunicipal de l'Horta Sud\nPràctiques internacionals al Museu Comarcal de l'Horta Sud\nEl Museu Comarcal de l'Horta Sud compta este estiu amb l'ajuda d'un nou efectiu arribat de l'altra part del món. Es tracta d'un estudiant de periodisme procedent de Massachusetts, de la Universitat nordamericana de Lowell. Així Matt Kaiser és un dels nou estudiants que es troben ja a València per un periode de sis setmanes.\nEl programa d'intercanvi, gestionat per la Facultat de Sociologia, afavoreix l'aprenentatge en idiomes, i altres matèries, i la realització de pràctiques en diferents entitats. Una d'elles és el Museu Comarcal de l'Horta Sud, a Torrent. Un centre que col.labora en amb la Universitat de València des de fa anys i rep estudiants d'intercanvi en diferents disciplines (Sociologia, Pedagogia, Història de l'Art, Patrimoni, Teatre Aplicat?).\nAmb 20 anys d'edat, Matt aportarà al Museu una nova visió i, segons les seues paraules, espera aprendre de la cultura, la música, la historia, gastronomía i gent de València. A més, ell vol practicar la llengua, que ja ha estudiat al Estats Units, portar algunes tasques de comunicació, i traure d'este viatge una gran experiència.\n?La millor manera de practicar és submergir-se en l'idioma?\nMatt ja ha visitat el Museu Comarcal i ha valorat el gran espai que suposa este centre a la nostra comarca: ?Volia treballar amb un museu perquè sé que m'ajudarà a comprendre tant la cultura actual com la cultura del passat. També els museus tenen documents i artefactes interessants del passat i vull aprendre tant com puga a València.?\nTan sols enguany ja han passat pel Museu onze alumnes, vuit d'ells procedents de la Universitat de València. El curs vinent, per tant, seran els alumnes valencians els que visiten Massachusetts.


Pluja d’euros a Tarragona amb el cupó diari de l’ONCE\nCauen 35.000 euros a Tarragona amb el cupó diari de l’ONCE\nL’afortunat va fer l’aposta en un quiosc ubicat al carrer Illes Balears\ndimarts, 23 de juliol 2019 - 10:20h | Actualitzat a 23/07/2019 10:36h\nImatge d'arxiu de loteria | València Diari\nL’ONCE ha repartit 35.000 euros a Tarragona amb el sorteig del cupó diari d’ahir dilluns 22 de juliol. Francisco Miguel Benito, agent venedor dels jocs responsables de l’Organització, és qui ha portat la sort a Tarragona des del quiosc ubicat al carrer Illes Balears, 5. L’afortunat va comprar un cupó electrònic per TPV premiat amb ni més ni menys que 35.000 euros.\n51 milions d’euros en premis a Catalunya\nL’ONCE explica que enguany ja ha repartit prop de 51 milions d’euros en premis a Catalunya. Els cupons de la ONCE es comercialitzen a través dels 20.000 agents venedors que integren la seva xarxa de vendes. Gràcies al Terminal Punt de Venda (TPV), el client pot escollir a l’instant el número que més li agradi. A més, es poden adquirir des de la pàgina web oficial de joc de l’ONCE i als establiments autoritzats.\nLa direcció de l’ONCE a Tarragona presta serveis personalitzats a 804 afiliats i afiliades i compta amb una xarxa de 173 agents venedors dels productes de joc de l’Organització. A Catalunya, són més de 10.000 els seus afiliats i el col·lectiu de l’ONCE i la seva Fundació supera les 15.000 persones. Pel que fa al nombre de venedors, l’ONCE compta en l’actualitat amb una xarxa de 2.700 treballadors arreu de Catalunya.


Hotel Lindenhof Merschede Alemanya - Ofertes d'hotels amb els MILLORS DESCOMPTES EN LÍNIA\nMittelstrasse 15, Mittelstrasse, Merschede, Alemanya, 59872 - Veure al mapa\n"Excellent dinner prepared in the restaurant. The included b..."\nDissenyat tant per oci com per negoci, Hotel Lindenhof està situat idealment a Meschede; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hotel Lindenhof és compromet a que la seva estada sigui el més còmoda possible. Per anomenar algunes de les comoditats de l'hotel, hi ha magatzem d'equipatge, habitació familiar, restaurant, servei de bugaderia, bar.\nA més, totes les habitacions ofereixen una gran varietat de comoditats com ara calefacció, servei de despertador, escriptori, aparell de televisió, aparell de televisió LCD/pantalla de plasma per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com esquí. Hotel Lindenhof és una elecció inteligents per a viatgers a Merschede, i ofereix una estada relaxant i sense molèsties.\nTots els tipus de viatgers (94) Parelles (30) Viatgers en solitari (24) Famílies amb infants petits (20) Famílies amb infants grans (6) Grups (14)


El Govern eleva de 3 a 6 la pèrdua de punts per usar el mòbil al volant - Regió7\nSeguint amb el sistema de punts, hi haurà la possibilitat de recuperar 2 punts del carnet si es fan cursos de conducció segura certificats per la DGT. A més, s'unifica a dos anys el termini que haurà de passar fins que es pugui recuperar els punts inicials, que fins ara variaven en funció de la gravetat de la infracció. També es tipifica com a 'molt greu' el fet de cometre frau en exàmens de conduir fent servir dispositius d'intercomunicació no autoritzats, que es sancionarà amb 500 euros i 6 mesos sense poder anar a examen. El Govern també ha decidit suprimir la possibilitat de sobrepassar en 20 km/h la velocitat permesa al moment d'avançar en totes les carreteres convencionals. Segons el ministre, aquesta mesura reduirà els accidents per xocs frontals. Marlaska va remarcar que fins al moment més de 269.000 conductors han perdut el carnet per haver esgotat els punts, fet que significa un 1% del total. El ministre ha assegurat que el sistema del carnet per punts -vigent des de fa 14 anys- ha reduït la sinistralitat en el 57,2%.


Aquest dissabte, teatre fòrum a Santa Coloma amb Mustafà és al replà - Tribuna Selvatana - Diari comarcal de La Selva - Actualitat, notícies, opinió...\nFotografia: Escena de l´obra Mustafà és al replà. / David Rueda-Ajuntament\nAquest dissabte, teatre fòrum a Santa Coloma amb Mustafà és al replà\nLa representació, que aborda el tema de la discriminació, els esteorotips i els prejudicis, anirà a càrrec de Forn de teatre PA’TOTHOM, i tindrà lloc a l’Auditori a les 16.30 h.\nEn el marc de la 3a Trobada per la Pau i la Convivència, Farners Solidari organitza per al dissabte 27 de gener, amb el suport de l’Ajuntament de Santa Coloma de Farners, una obra de teatre fòrum, en el qual el públic pot participar en finalitzar l’obra, que serà "Mustafà és al replà". La representació anirà a càrrec de Forn de teatre PA’TOTHOM, i tindrà lloc a l’Auditori de 16.30 h a 18 h. L’entrada és gratuïta. Hi haurà servei de ludoteca al Cercle Jove per aquells pares amb mainada que vulguin veure l'obra i en acabat es compartirà un berenar al mateix espai.\n"Mustafà és al replà" aborda la temàtica de la discriminació, els estereotips i els prejudicis, prenent com a base el fet que la discriminació sistemàtica de milers de persones per ser d'un determinat origen és encara el pa de cada dia a Europa. Des de Farners Solidari expliquen que "és una bona oportunitat perquè les diferents persones que convivim a Santa Coloma compartim les nostres opinions (coneixement en procés), perquè entre tots consensuem els fonaments d’una convivència pacífica i respectuosa".


Sons de Festa Major 2022 – Vilassar Ràdio\nVilassar de Mar està vivint intensament la Festa Major de Sant Joan, des de dijous 23 fins al dilluns 27 de juny, amb totes les tradicions i activitats que la pandèmia de la covid-19 va arraconar en els últims dos anys. Recordeu que podeu consultar tota la programació, dia a dia, en aquest enllaç.\nSeguidament podeu veure el vídeo de presentació de la Festa Major, amb la intervenció de l’alcalde, Damià del Clot, Rosa Mateu, soprano i Enric Neddermann, músic, integrant de “Sant Pau Rhum Band”\nVilassar Ràdio, que aquest juny compleix 42 anys d’història, ofereix una programació especial amb motiu de la Festa Major.\nCom ja és habitual i per tal que tothom pugui gaudir de les festes sense cap agressió, l’Ajuntament ha instal·lat punts liles d’informació, prevenció, detecció i actuació davant les violències masclistes en tres punts del poble: l’escola Pérez Sala, l’Escola del Mar i l’aparcament de l’antic Patronat Parroquial.\nEscolta aquí els audios de Sons de Festa Major:\nTARDA-VESPRE DE DIJOUS 23 DE JUNY\nConcentració i cercavila cap a l’espigó de Garbí per anar a rebre el Pigat i la Lucía; arribada de Pigat i Lucía; cercavila de tornada fins a la plaça de l’Ajuntament; en aquesta plaça, actuació de la Turrunats Band, pregó de Festa Major a càrrec de la soprano Rosa Mateu; actuació de Sant Pau Rhum Band; arribada de la Flama del Canigó, per a encendre la foguera de Sant Joan;lectura del manifest de la Flama escrit per Eliseu Climent;entrevistes a l’alcalde i regidora d’igualtat, entre altres temes.\nConcentració i cercavila cap a l’espigó de Garbí per anar a rebre el Pigat i la Lucía\nEntrevista a Damià del Clot, alcalde de VdM, sobre la Festa Major\nRebuda de Pigat i Lucía a Espigó de Garbí\nDamià del clot, alcalde, a plaça de l’Ajuntament, convidant als vilassarencs i vilassarenques a gaudir de la Festa Major\nPregó de Festa Major, a càrrec de Rosa Mateu, soprano\nActuació de Sons de l’AVAL\nEntrevista a Montse Gual, regidora d’Igualtat, sobre els punts liles\nActuació de la Sant Pau Rhum Band+Entrevista Enric Neddermann\nArribada de la Flama, amb l’acompanyament de Sssstrèpits i La Tropa Teatre. Lectura del manifest escrit per Eliseu Climent\nMATÍ DE DIVENDRES 24 DE JUNY\nSolemne eucaristia concelebrada en memòria del naixement de Sant Joan Baptista, amb la participació del Cor Parroquial de Sant Joan i la Coral Englatina des de l’església de Sant Joan\nTARDA DE DIVENDRES 24 DE JUNY\nBallada de Swing i Paellada Popular des de l’aparcament del Patronat\nVESPRE DE DIVENDRES 24 DE JUNY\nRetransmissió des de l’escola Pérez Sala del concert de Festa Major amb la Principal de la Bisbal. Hem recordat i escoltat de nou el pregó de Festa Major a càrrec de Rosa Mateu, soprano vilassarenca\nRetransmissió des de l’escola Pérez Sala del concert de Festa Major amb la Principal de la Bisbal\nEntrevista La Principal de La Bisbal\nNIT DEL DIVENDRES 24 DE JUNY\nAudició ballada de sardanes amb La Principal del Llobregat, a la plaça de l’Ajuntament. Transmissió a càrrec de Margarida Vernetta, conductora de “Bagul Sardanista”\nMATÍ DE DISSABTE 25 DE JUNY\nCercavila amb els Sssstrèpits de l’AVAL, ball de gralles amb Les Antines, exhibició de gegants i capgrossos de l’AVAL, cercavila amb Xarop de Canya\nTARDA DE DISSABTE 25 DE JUNY\nRecordem els àudios dels moments més significatius de la festa major fins al dissabte al matí; jocs de carrer Xics del Xurrac de Tombs creatius, a la plaça Pau Vila; parlem amb Pessebristes de VdM sobre la jornada de portes obertes que organitzen diumenge 26 de juny.; entrevista a Assemblea Feminista de VdM sobre la xerrada “Dona de mar. Navegant cap a la igualtat”\nJocs de carrer Xics del xurrac\nPessebristes de VdM sobre la jornada de portes obertes que organitzen diumenge 26 de juny\nEntrevista a Assemblea Feminista sobre xerrada “Dona de Mar. Navegant cap a la igualtat”\nVESPRE DE DISSABTE 25 DE JUNY\nXerrada “Dona de mar. Navegant cap a la igualtat ”, a càrrec d’Assemblea Feminista de VdM; entrevista al regidor d’ensenyament, Jordi Tapias; concert “Atrapa la festa”, de la companyia Els Atrapasomnis;\nXerrada “Dona de Mar. Navegant cap a la igualtat”, a càrrec d’Assemblea Feminista de VdM\nEntrevista a Jordi Tapias, regidor d’ensenyament\nEls Atrapasomnis, amb el seu espectacle “Atrapa la festa”\nMATÍ DE DIUMENGE 26 DE JUNY\nV Trobada de cotxes clàssics, sortida amb el llaüt Sant Ramon des del Port de Mataró fins a Vilassar de Mar, jornada de portes obertes de Pessebristes de VdM , visita guiada pel patromini dels americans. Hem recordat els audios dels moments destacats de la Festa Major fins dissabte a la nit.\nSortida amb el llaüt Sant Ramon des del Port de Mataró fins a Vilassar de Mar\nJornada de portes obertes de Pessebristes de VdM\nVisita guiada pel patrimoni dels americans, a Can Bisa\nTARDA-VESPRE DE DIUMENGE 26 DE JUNY\nRecordem els moments més destacats de Festa Major i els actes que resten per celebrar; exhibició castellera amb els Capgrossos de Mataró i els Castellers Borinots de Sants.\nExhibició castellera amb els Capgrossos de Mataró i els Castellers Borinots de Sants a la plaça de l’Ajuntament\nNIT DE DIUMENGE 26 DE JUNY\nConcert de la Vilassar Big Band des de l’escola Pérez Sala\nMATÍ DE DILLUNS 27 DE JUNY\nEntrevista a Alexis Serrano, president del CEV, i transmissió de xerrada que ha realitzat sobre “Història de l’Església de Sant Joan de Vilassar de Mar”\nXerrada “Història de l’Església de Sant Joan de Vilassar de Mar”\nTARDA DE DILLUNS 27 DE JUNY\nHem emès íntegrament la xerrada de dissabte passat “Defensem el litoral”, organitzat per La Rierada\nXerrada: “Defensem el litoral”, organitzat per La Rierada\nVESPRE DE DILLUNS 27 DE JUNY\nDespenjada de l’ase Innocenci; acomiadament Pigat i Lucía i la sardinada popular organitzada per Agrupació Socialista de VdM.\nEntrevista a Pigat i Lucía\nDespenjada ase Innocenci\nAcomiadament Pigat i Lucía\nSardinada Popular, organitzada per Agrupació Socialista de VdM\nEntrevistes a Damià del Clot, alcalde, i Esther López, abans que des del govern decidís suspendre la cantada d’havaneres degut a la forta pluja\nEntrevista a Esther López, regidora de cultura. Comunica la suspensió de la cantada d’havaneres degut a la forta pluja\nNotícia anteriorFesta Major de Sant Joan 2022\nSegüent notíciaVilassar de Mar bull d’activitat durant la Festa Major


Modernització i globalització > Recerca, innovació i desenvolupament tecnològic\nPerspectiva sociològica > Disciplines afins > Psicologia\nca identificació, n f\nProcés psíquic de l'inconscient que fa que un individu, pel fet de sentir-se lligat emotivament a un altre, sigui afectat per situacions que no viu directament.\nPerspectiva sociològica > Conceptes bàsics, Cultura i identitat > Identitat i relacions interculturals\nca identitat, n f\nConjunt de característiques que fan que una persona o una comunitat sigui ella mateixa, en part com a producte social, com a resultat del procés de socialització i d'interacció social.\nUna persona té diverses identitats. Per exemple, una persona pot ser alhora dona, mare, catalana, europea, jubilada, pagesa i atea, i en cada circumstància pot donar prioritat a una o altra de les seves identitats.\nidentitat corporativa identitat corporativa\nTreball > Empresa i identitat corporativa\nca identitat corporativa, n f\nes identidad corporativa\nen corporate identity\nConjunt d'elements i d'atributs que singularitzen i identifiquen objectivament la realitat d'una organització i que la diferencien d'altres organitzacions.\nidentitat cultural identitat cultural\nca identitat cultural, n f\nes identidad cultural\nfr identité culturelle\nen cultural identity\nSentiment de pertinença d'una persona o un grup a una cultura determinada, en la mesura que es reconeix o és reconegut com a membre d'aquest grup o cultura.\nidentitat ètnica identitat ètnica\nca identitat ètnica, n f\nes identidad étnica\nen ethnic identity\nConjunt de components de l'etnicitat d'un grup basats en sentiments de diferenciació envers altres grups culturals, que es poden mantenir latents o manifestar-se, i que són relativament independents de la quantitat de continguts culturals específics que es mantenen.\nInspirada en la teoria de Teresa San Román.\nidentitat múltiple identitat múltiple\nca identitat múltiple, n f\nes identidad múltiple\nen multiple identity\nIdentitat d'una persona formada per diverses identitats que s'articulen d'acord amb cada situació o circumstància concreta, cap de les quals està per sobre de les altres.\n1. La nostra identitat individual no està formada per una sola pertinença: no som només catalans, o dones, o de classe mitjana, sinó tot alhora. I això ens porta a parlar no d'una identitat única i fonamental, sinó d'una identitat múltiple, complexa i dinàmica, de vàries identitats que tots tenim i articulem en funció de cada moment.\n2. Les identitats múltiples es donen, sobretot, en un context de societats complexes i obertes en les quals conviu una pluralitat de referents culturals i normatius.\nidentitat nacional identitat nacional\nca identitat nacional, n f\nes identidad nacional\nen national identity\nConjunt d'actituds, formes, valors i esquemes de comportament que caracteritza la majoria dels habitants d'una nació i pel qual se'ls reconeix i se'ls diferencia dels membres d'altres nacions.\nidentitat personal identitat personal\nPerspectiva sociològica > Disciplines afins > Psicologia, Institucionalització > Identitat personal i comportament\nca identitat personal, n f\nes identidad personal\nen personal identity\nConjunt de trets propis, sentiments, interpretació d'un mateix, aproximació cognoscitiva de l'univers que l'envolta, etc., que l'individu va definint a través de la seva relació amb la societat.\nidentitat social identitat social\nInstitucionalització > Identitat personal i comportament\nca identitat social, n f\nes identidad social\nen social identity\nConjunt de qualitats de similitud gràcies a les quals les persones es classifiquen a si mateixes o són classificades pels altres en categories socials sota la base d'algun tret comú i particular.\nLa identitat és un concepte difícil de delimitar perquè depèn moltes vegades de l'autopercepció que la persona té d'ella mateixa i, per això, parlem dels signes d'identitat, d'allò que la fa visible i recognoscible.


Flaix anular - Viquipèdia, l'enciclopèdia lliure\nUn flaix anular Samigon muntat en una càmera Nikon FE. Ambdues unitats, la d'energia i la de flaix, estan connectades per un cable.\nUn flaix anular és un flaix fotogràfic circular que es munta al voltant de l'objectiu de la càmera per usar-lo, principalment, en la macrofotografia. Va ser inventat per Lester A. Dine el 1952 per utilitzar-lo en la fotografia odontològica. La seva característica fonamental és la de proporcionar una il·luminació uniforme amb poques ombres visibles a la fotografia. Això és perquè l'origen de la llum és molt a prop de l'eix òptic de la lent. Quan el subjecte és molt a prop de la càmera, com en el cas de la macrofotografia, la distància entre el flaix i l'eix òptic es torna significativa. Per a objectes propers a la càmera, la mida del flaix anular és important perquè la llum arriba al subjecte des de molt angles, alguna cosa similar al que s'aconsegueix amb un flaix convencional i un difusor.\nLa fotografia d'una marieta, presa utilitzant un flaix anular.\nEls flaixos anulars són també molt populars en els retrats i en la fotografia de moda. A més de suavitzar les ombres que podrien desafavorir a les models i atenuar les arrugues, la manera com el flaix circular escampa la llum li dóna a la pell una aparença brillant.\nEl flaix anular per macrofotografia sol tenir dues parts: la primera, un connector que s'instal·la a la sortida per flaixos externs de la càmera, i la segona, una unitat de flaix muntada en l'objectiu. L'energia és subministrada per bateries ubicades a la primera unitat, la qual està connectada al flaix circular a través d'un cable. Per flaixos anulars més grans, com aquells usats en la fotografia de moda, la font d'alimentació elèctrica pot ser una bateria o un adaptador de corrent altern. No obstant això, alguns flaixos anulars estan construïts de manera que energia i llum es troben en una sola unitat. Dins del flaix circular pot haver un o més tubs de flaix, cadascun dels quals pot ser activat o desactivat individualment. També hi ha difusors per flaixos anulars, i encara que no compten amb una font de llum pròpia, poden muntar-se davant el flaix per transmetre la llum a un difusor amb forma d'anell situat al capdavant del lent.\n↑ Farace, Joe. Studio Lighting Anywhere (en anglès). Amherst Media, Inc, 2011, p.49. ISBN 1608952983. [Enllaç no actiu]\nA Wikimedia Commons hi ha contingut multimèdia relatiu a: Flaix anular\nhttp://www.dinecorp.com/Lloc[Enllaç no actiu]\nObtingut de «https://ca.wikipedia.org/w/index.php?title=Flaix_anular&oldid=26621994»\nLa pàgina va ser modificada per darrera vegada el 12 març 2021 a les 21:23.


“A Stockmann trenquem la quarta paret i implicam el públic en el muntatge, que se sent poble indignat” - CENT PER CENT\n“A Stockmann trenquem la quarta paret i implicam el públic en el muntatge, que se sent poble indignat”\nStockmann és una adaptació de L’enemic del poble d’Henrik Ibsen. Què hi feis? La portau al temps actual?\nÉs més intens que això. Hem agafat l’obra, originalment escrita per a disset actors i l’hem adaptada per a cinc. A més, n’hem reduït la durada original, que rondaria les tres hores, a una hora i deu minuts. El que hem fet ha estat bàsicament concentrar-nos en la trama principal i excloure les trames paral·leles, en aquest cas més pròpies de la tendència de la literatura naturalista de l’època. Agafem la història sobre la contaminació de l’aigua d’un balneari, i com els poders polítics d’un poble comencen a fotre-hi mà. I això, gairebé sense cercar-ho, ens acosta més a nosaltres avui en dia. Qualsevol persona que la conegui reconeix l’obra. Però no cal conèixer-la per comprendre’n el sentit.\nHi ha un acostament a l’actualitat, però?\nNo. Això és una mica una característica de Les Antonietes. No ens concretem en un espai físic o temporal. Tampoc amb els personatges. L’espai escenogràfic són cinc cadires i tot de copes repartides per terra, en record del ponx al qual estan convidats a l’inici de la funció. Però no hi ha cap element escenogràfic o de vestuari que faci pensar que tot això va passar fa cent anys.\nFins a quin punt hi podrà veure l’espectador un reflex de la societat actual, de la concepció de la política actual, de la casta, que se’n diu ara…\nEl que fem és implicar molt directament l’espectador com a part de l’espectacle, no per participar directament, però. Ja el convidem al ponx abans de començar l’espectacle. Els fem participar i els incloem dins la trama com a part d’aquest poble on certes persones ja estan decidint com serà el seu futur. Trenquem la quarta paret. El públic és el poble. Portem ja més de cent funcions i en totes es repeteix la sensació que estan parlant d’ell com a poble, i se senten manipulats o enganyats. Tothom diu que vol la teva opinió però no te la deixen donar mai. La reacció és la mateixa, a Barcelona, a Madrid o a Palma.\nDe Manacor i la seva fira, us n’han parlat?\nUn dels actors que està amb nosaltres ja hi havia participat. Sabem que hi ha un ambient teatral molt acollidor, ens fa moltes ganes anar-hi. Per a nosaltres és un esforç perquè fèiem l’obra en espanyol, després de la gira per Madrid. Però és bastant motivant, Manacor és un lloc bonic d’anar.\nCom surt l’espectador d’Stockmann? És una comèdia, un drama, una tragèdia?\nL’espectador surt bastant indignat políticament. No en diria teatre polític, perquè va més enllà. Hi ha funcions en què la gent riu i riu molt. Per això a estones es pot parlar de farsa política. Jo el definiria com un drama polític, com un thriller polític.\nprevious post: Només són dones: per poder morir amb un nom\nnext post: Tomeu Caldentey: “A la cuina cada bolet té un tractament específic”


Rostit d’olla amb verdures de tardor - Receptora\nmanualitats de Pasqua per a la venda d’adults\npentinat amb panet i els cabells cap avall\non puc trobar esprai de lisol\nvídeo de santa a casa teva\nAnunci - Continueu llegint a sota de Cal / Serv:375Rendiments:8Temps de preparació:0hores30min Temps de cocció:2hores45min Temps total:3hores15min Ingredients1/2 culleradeta. farigola seca sal i pebre 1 plat de vedella desossat o rostit rodó de fons 2 cullerades. oli d’oliva 2 ceba mitjana 2 gra d'all 1 pot brou de vedella 2 c. aigua 2 culleradetes. Salsa de Worcestershire 1 fulla de llorer 2 lliures patates polivalents 1 lliura pastanagues 2 lliures mongetes verdesAquest mòdul de compra d’ingredients és creat i mantingut per un tercer i importat a aquesta pàgina. És possible que pugueu trobar més informació sobre aquest contingut i contingut similar al seu lloc web. Direccions\nPreescalfeu el forn a 350 graus F. A la tassa, combineu farigola, 1 1/2 culleradeta de sal i 1/2 culleradeta de pebre negre mòlt gruixut que utilitzeu per fregar tot rostit.\nAl forn holandès de 6 quarts, escalfeu l'oli a temperatura mitjana-alta fins que estigui calent. Afegiu-hi rostit i deixeu-ho coure uns 10 minuts o fins que estigui ben daurat per tots els costats. Transferiu el rostit al plat. Reduir el foc a mitjà. Afegiu cebes i alls al forn holandès i coeu-los 8 minuts o fins que estiguin lleugerament rossos, remenant de tant en tant. Incorporeu el brou, l’aigua, el Worcestershire i el full de llorer fins que bulli al màxim. Torneu a escalfar la tapa del forn holandès i poseu-la al forn. Cuini 2 hores.\nDesprés que el rostit hagi cuit 2 hores, incorporeu les tapes de patates i pastanagues i coeu-les al forn 30 minuts més. Col·loqueu els fesols verds a sobre dels rostits i les verdures a la tapa del forn holandès i coeu-los al forn 15 minuts més o fins que la carn i totes les verdures estiguin tendres.\nCol·loqueu el rostit en un plat calent i descarteu el llorer. Transferiu 1 tassa de verdura i líquid del forn holandès al processador d’aliments amb la fulla de ganivet connectada. Col·loqueu la resta de verdures al voltant de la coberta rostida per mantenir-la calenta. Rebutgeu el greix del líquid al forn holandès.\nPolseu la barreja de verdures al processador d'aliments fins que quedi puré. Afegiu les verdures en puré al líquid que queda al forn holandès per fer escalfar la salsa a foc mitjà fins que estigui calent. Fa 3 2/3 tasses de salsa. Serviu rostit d’olla i verdures amb salsa.


Oferta Cadira ergonòmica per a escriptori Lleida\nCol·lecció Model 700719\nCadira d'escriptori 100% ergonòmica\nAquesta cadira és un model d'oficina totalment ergonòmic. Un clàssic de la funcionalitat, sense respatller, que col·loca el teu cos en la posició perfecta per mantenir la columna recta.\nfusta de ramín\nsistema d'elevació a gas; afavoreix una posició lliure i correcta de la pelvis; ajuda a recuperar el to muscular de l'esquena


abril 2013 - Mobles 114\nLa prestatgeria Tria 36, Seleccionada pels Premis Delta 2013\nPosted on 30/04/2013 by adminm114\nLa prestatgeria Tria de mobles114 ha rebut el segell de Seleccionada pels Premis Delta 2013, que s’atorgaran el proper 27 de juny de 2013.\nTria és una prestatgeria modular dissenyada per JM Massana – JM Tremoleda & Eduard Juanola. Disponible en versions de peu o de paret, està formada per uns laterals en forma d’escala, diversos prestatges i una col·lecció de complements que la converteixen en flexible i adaptable a tot tipus d’ambients.\nEl seu disseny atemporal i articulat permet composicions que donen solucions a diferents necessitats logístiques i decoratives. Disponible en tres versions: TRIA 24 amb 24 cm de profunditat i disseny a la paret; TRIA 36, amb 36 cm de profunditat i disseny de paret i de peu; i TRIA Pack, la evolució small & contemporary.\nTot sobre la Tria a la web de mobles114.\nEls premis Delta, organitzats per l’Associació de Disseny Industrial ADI-FAD,, promouen el reconeixement públic d’aquells productes distribuïts en el mercat espanyol que destaquin pel seu caràcter innovador, per la renovació conceptual que comportin, per la resposta social que generin i per la seva adequació mediambiental, així com pel seu propi disseny i qualitat de fabricació.\nEl sistema de prestatgeries i complements per a biblioteques BBL de mobles114 també ha estat Seleccionat pels Premis Delta 2013.\nCultura estantería Tria\nEl sistema de prestatgeries BBL, Seleccionat pels Premis Delta 2013\nPosted on 24/04/2013 25/04/2013 by adminm114\nEls premis Delta, organitzats per l’Associació de Disseny Industrial ADI-FAD, promouen el reconeixement públic d’aquells productes distribuïts en el mercat espanyol que destaquin pel seu caràcter innovador, per la renovació conceptual que comportin, per la resposta social que generin i per la seva adequació mediambiental, així com pel seu propi disseny i qualitat de fabricació.\nEl sistema de prestatgeries i complements per a biblioteques BBL de mobles114 ha rebut el segell de Seleccionat pels Premis Delta 2013, que s’otorgaran el proper 27 de juny de 2013.\nEl sistema de prestatgeries i complements BBL és un sistema dissenyat per a l’equipament de biblioteques, amb la singularitat de l’incorporació de Laminat Compacte HPL com a element estructural. Permet una gran amplitud de mides, complements i accessoris, i diversitat de composicions dels seus elements per donar solucions específiques per adaptar-se al projecte.\nTot sobre el sistema BBL a la web de mobles114.\nProcessos m114: entapissat butaca Om\nPosted on 18/04/2013 by adminm114\nOm és una butaca monobloc de polietilè per a ús interior i exterior de mobles114 en dues modalitats: Om basic i Om tèxtil.\nDissenyada pel Martín Azúa, Om és confortable i generosa en el seu interior, tot i que les seves proporcions externes són reduïdes.\nEstà definida i pensada per a ser usada en espais de restauració, vestíbuls, zones d’espera, espais de reunió així com també, en el mercat de la llar.\nOm tèxtil s’ofereix en 2 variants de teixit, amb versió monocolor o bicolor.\nL’entapissat de la butaca Om es fa amb un procés gairebé artesanal que es pot veure en les següents imatges pas per pas:\nLa recepció del Hotel Ambassador I de Benidorm, un espai de fantasia per l’Óscar Vidal\nPosted on 11/04/2013 by adminm114\nEl dissenyador Óscar Vidal ha sigut l’encarregat d’aportar modernitat i un caràcter singular a la recepció de l’Hotel Ambassador I de Benidorm.\nL’espai, fresc i amb un aire lúdic, vol reflexar la llum mediterrània, fent servir una combinació entre llum natural i llum indirecta; i traçats suaus i orgànics.\nS’ha fet servir un mobiliari subtil amb la firma de mobles114: cadires Green de Javier Mariscal a l’àrea d’ordinadors, i taules Oxi de JM Massana-JM Tremoleda & Eduard Juanola al espai chill-out.\nFotografías cortesía de Óscar Vidal.\nOtros proyectos de Óscar Vidal, en la web de mobles114.\nProductes Javier Mariscal\nMobles 114 participa a “Bridge The Gap”, organitzat per Lombardini22\nPosted on 10/04/2013 by adminm114\nmobles114 participará el proper 11 d’abril i dins dels esdeveniments que es celebran a Milà amb motiu del Salone Internazionale del Mobile com a partner a Bridge The Gap, una exposició organitzada pel estudi d’arquitectura Lombardini22 que planteja com objectius col.laboració, coneixement i negoci.\nEn anglès, l’avís “mind the gap” serveix per ajudar a a evitar els forats que es poden trobar al camí. Des de Lombardini22 s’anima a creuar el pont per evitar aquests sots, “Bridge The Gap“.\nEl leitmotiv que representarà aquest lema, escollit pel estudi pel 2013, és el projecte del pont Naviglio Grande, projectat per la Expo 2015 que es celebrarà a Milà.\nmobles114 participa com a Partner de suport en aquesta iniciativa de FuoriSalone, que es suma al corner situat al Hall 22 del SaloneUfficio, Stand D21, on estan exposades la Tria Pack, el tamboret Flod i la taula Pey de peu central.\nLa biblioteca Antonio Martín, a El Prat de Llobregat, la més ben valorada de la província de Barcelona\nPosted on 04/04/2013 by adminm114\nLa biblioteca Antonio Martín, situada al Espai Cultural Cèntric de El Prat de Llobregat, és la més ben valorada pels seus usuaris de totes les biblioteques de la província de Barcelona.\nDissenyada pel estudi d’arquitectura de Manuel Brullet y Asociados i moblada pel servei de prescripció de mobles114, ha rebut la nota més alta pel estat de les instal.lacions, la neteja, el tractament personal, el servei de préstecs i el disseny dels seus espais.\nL’Espai Cultural Cèntric és un Equipament Cultural format per Biblioteca, Casal i Auditori, y ha aconseguit transformar, dinamitzar i revitalitzar la vida sociocultural de la ciutat.\nAl centre es poden trobar alguns productes de mobles114: les prestatgeries BBL formen l’equipament principal de la biblioteca; butaques Danesa estan distribuïdes per les zones de oci i reunió informal; cadires Gimlet i taules Pey a la terrassa, i tamborets Gimlet a la cafeteria; cadires Gracia a les zones d’estudi; i cendrers Smoke a la entrada.\nPlagiarius: “premis” que denuncien la còpia\nPosted on 02/04/2013 by adminm114\nAction Plagiarius és una iniciativa que des de 1977 denuncia els plagis i còpies i el seu impacte negatiu, no només econòmic sinó també el prejudici que suposa a empreses i dissenyadors.\nmobles114, com Marca Registrada Internacional, protegeix el disseny dels seus productes, així com els catàlegs i marques amb què es distribueixen, per les Lleis i Tractats nacionals i internacionals sobre la Propietat Intel·lectual i Industrial. Qualsevol utilització, producció, distribució, explotació o comunicació pública d’aquests productes, marques i catàlegs que no hagi estat expressament autoritzada per escrit per Mobles 114, pot constituir una vulneració d’aquestes normes i, per tant, un delicte punible.\nLa producció, distribució i comercialització de qualsevol còpia o versió del patrimoni de producte o marques protegits és legalment incompatible amb la dels originals, i en conseqüència. Mobles 114 actuarà contra els productors i els distribuidors que vulnerin la llei.\nDes de mobles114 volem denunciar aquests tipus d’accions, i més concretament al “guanyador” del premi Plagiarius 2013: la instal.lació a Al Waab Street de Doha, Qatar, de falsificacions de la farola “Latina”. Ens volem solidaritzar amb l’autora, Beth Galí, i la empresa que edita el producte original, Santa & Cole.\nMobles 114, Productes


Quarsomonzonita - Viquipèdia, l'enciclopèdia lliure\nLes quarsomonzonites o adamelites són roques ígnies plutòniques que presenten un contingut de quars entre el 5 i el 20%, mentre que l'índex feldespàtic es troba entre un 35 i un 65%. El feldespat que es troba present en aquestes roques és feldespat alcalí i plagioclasa.\nPedrera on s'explotava quarsomonzonita\nClassificació de les roques ígnies plutòniques segons Streckeisen 1978. La quarsomonzonita es troba al lloc 8a.\nLes quarsomonzonites presenten habitualment textures fanerítiques a porfirítiques i són fèlsiques. La plagioclasa que presenten té composicions intermèdies o sòdiques (andesita-oligòclasi). Els minerals màfics presents a la roca són principalment biotita i/o hornblenda. L'equivalent volcànic d'aquesta roca és la quarsolatita. Els pòrfirs quarsomonzonítics són sovint associats a mineralitzacions de coure.\n↑ Classificació de les roques ígnies:Classificació modal-I(Descripció QAP)\n↑ Titley, Spencer R. and Carol L. Hicks, Geology of the Porphyry Copper Deposits, University of Arizona Press, 1966, p. 35\nObtingut de «https://ca.wikipedia.org/w/index.php?title=Quarsomonzonita&oldid=23853501»\nDarrera modificació: 22 juny 2020 a les 19:22\nLa pàgina va ser modificada per darrera vegada el 22 juny 2020 a les 19:22.


Etologia - Assignatura UOC - Assignatures lliures - Universitat Oberta de Catalunya (UOC)\nL'Etologia s'emmarca dins de l'àrea de la Psicobiologia, àrea de coneixement que utilitzant el mètode científic, té com a objecte d'estudi la conducta, en tant que aquesta s'aborda com un procés biològic.\nA partir d'això, des de la psicobiologia interessa analitzar els diferents components del sistema neuroendocrí implicats, els factors genètics i epigenètics subjacents, els processos que posen en marxa la conducta i aquells que la controlen; fins i tot és interessant conèixer el conjunt d'adaptacions esdevingudes al llarg de la història evolutiva que es recull en el patrimoni genètic i que la modelarien.\nIntegrar els coneixements adquirits a través de les PACs.\n2. Àmbits actuals de l'Etologia\n3. Els mètodes d'observació de la conducta en l'Etologia\nMòdul III. Conducta i ecologia: entorn físic i social\nEls materials didàctics d'aquesta assignatura consten d'apunts en suport paper i format web i material complementari en CD-ROM.\nFanny Lichtenstein Tiviroli


El Comú de Canillo recull més de cent nous suggeriments durant les visites als veïnats - FÒRUM.ad\nEl Comú de Canillo recull més de cent nous suggeriments durant les visites als veïnats\nEl 04/08/21 21:43\nReunió amb els veïnats de Ransol. Foto: Comú de Canillo\nEn Comú de Canillo ha clos aquest dimecres la ronda de visites als veïnats de la parròquia amb la trobada al poble de Canillo. En total, durant els quatre dies de reunions als 10 veïnats, s’han recollit al voltant d’un centenar de nous suggeriments, la majoria centrats en aspectes pràctics de la via pública, com ara el manteniment del mobiliari o de la calçada; l’embelliment d’espais públics, la demanda de nous equipaments o serveis, o assumptes relacionats amb el medi ambient, com el reciclatge.\nAlguns dels temes tenen a veure amb la gestió d’altres organismes, i des del Comú de Canillo s’han compromès a traslladar aquestes inquietuds als responsables de les institucions pertinents.\nLes visites han comptat amb la presència dels cònsols i d’altres membres de la corporació comunal, i s’han iniciat amb l’exposició de l’estat de les demandes fetes l’any anterior. En aquest sentit, aproximadament un 70% d’aquestes s’han executat en els darrers 12 mesos o estant en vies de resolució i la resta és durant a terme els mesos vinents o s’han descartat per diferents raons.\nDe la mateixa manera que l’any anterior, la majoria de peticions dels veïns es basen en petites qüestions pràctiques per a millorar el dia a dia, com millores per a afavorir la seguretat a les voreres, carreteres i rotondes; la incorporació d’elements dissuasius per a rebaixar la velocitat dels vehicles, fer més practicables alguns camins de muntanya o reforçar la recollida de residus. Els veïns també han mostrat la seva conformitat amb algunes de les accions impulsades des de la corporació, com ara la posada en marxa de l’Uclic, o el nou aparcament cobert de Ransol.\nTotes aquestes iniciatives defensades pels veïns s’analitzaran i s’estudiaran per tal d’incorporar-les en el pressupost de l’any que ve. El Comú de Canillo ha posat a disposició l’adreça de correu electrònic suggeriments_veinats@canillo.ad per a aquelles persones que no puguin assistir i vulguin fer les seves aportacions.\nNotícia Anterior: Obert el període per a presentar-se a la selecció d’artistes per al programa ‘La cultura no s’atura’\nSegüent Notícia: Incendis


La història de 30 anys del mundial en el RallyRACC 2009\nPeugeot 205 Turbo 16. RallyRACC 2009\nCom ja va succeir a la passada edició, una caravana de Vehicles de Ral·lis amb Història formarà part del RallyRACC Catalunya-COSTA DAURADA, Rally de España (de l'1 al 4 d'octubre del 2009), passant per tots els trams del recorregut entre les dues passades diàries que realitzaran els vehicles participants en el mundial. Amb la col·laboració de l'organització alemanya que lidera el fotògraf i empresari Reinhard Klein, la participació dels Vehicles amb Història homenatjarà de certa forma els 30 anys de la creació del Campionat del Món de Ral·lis per a Conductors.\nDes que el 1979 Björn Waldegaard s'imposés amb el seu Ford Escort, un total de 16 pilots s'han proclamat Campions del Món i una representació dels models que s'han vist en l'WRC tots aquests anys podrà veure's a les carreteres tarragonines. Unes 25 unitats, de tipus molt variat i totes de gran interès històric, en perfecte estat i amb les seves decoracions originals, evolucionaran amb els seus propietaris sobre els trams del RallyRACC, cosa que sens dubte delectarà al públic.\nEl parc d'assistència de PortAventura serà la ubicació estàtica d'aquests vehicles, tot i que lògicament els seus moviments serà el més esperat pels aficionats. Dijous 1 d'octubre aquests Vehicles amb Història (nom que els diferencia dels Vehicles de Competició del mundial), sortiran des del podi de Salou a les 19 hores, efectuant un recorregut per l'interior de la ciutat per a tornar novament al podi, al costat del qual quedaran exposats. Divendres, 2 d'octubre, la sortida està prevista a les 10 hores realitzant a continuació els trams de La Mussara (11,10 hores), Querol (12,50 hores) i el Montmell (13,40 hores), per a tornar a PortAventura a partir de les 16,00 hores.\nLa sortida del dissabte 3 està prevista a les 9,45 hores i els trams seran El Priorat/La Ribera d’Ebre (20,00 hores), Les Garrigues (12,50 hores) i la Llena (13,30 hores), entrant al service de PortAventura a partir de les 15,20 hores. Finalment, el diumenge 4 d’octubre la sortida es donarà a les 8,50 hores i els trams –de nou tots els que es disputin en aquesta jornada final-, seran Riudecanyes (10,00 hores), Santa Marina (11,50 hores) i la Serra d’Almos (11,50 hores). Els Vehicles amb Història, els quals realitzaran els recorreguts d’enllaç en caravana i sortiran als trams en intervals de 15 segons amb cotxes 0 i 00 específics per a ells, tornaran al podi de Salou a partir de les 13,50 hores del diumenge, a on quedaran exposats.


Can Cabanes (CA) - Pallars\nDes Pallars realitzem l’aportació de solucions per aconseguir la rehabilitació de l’obra de Can Cabanes al municipi de Girona amb una superfície de 1200m2. A partir d’aquí hem fet el càlcul estructural per aconseguir una longitud de 26 metres i 2.5 metres d’ample amb cant corb i una topografia mil·limètrica perquè tot quadri a la perfecció. En Pallars som especialistes en tot tipus de bigues estructurals i de la mida que sigui des de fa molts anys. En aquesta obra s’ha calculat fins al mínim detall, les accions de les tempestes i la climatologia, el vent a altes càrregues, etc … Per tal motiu la solució de la fusta ha estat sens dubte la millor solució per a aquest projecte.\nTreballar amb aquest tipus de fusta està a l’abast de molt poques empreses a nivell mundial per això des Pallars som especialistes, No només per a la fabricació sinó també per al transport, en aquest casa amb un comboi excepcional de 27 metres de llarg per 3 metres d’ ample i una setmana de transport de Àustria a Catalunya, sent la segona obra més gran realitzada en terres de Girona.\nAPRÈN MÉS SOBRE GRANS BIGUES DE FUSTA\nPèrgola d’estil eivissenc a TamariuProjectes


Els liberals escaldencs ofereixen a Govern el palau de la Música i el Teatre i la Fàbrica de les Llums - Altaveu el diari digital d'Andorra\nEls liberals escaldencs ofereixen a Govern el palau de la Música i el Teatre i la Fàbrica de les Llums\nEl conseller general Marc Magallón creu que Unió per Escaldes “va començar com la candidatura d’’outsiders’” i ara es demana “per què no donar una sorpresa”\n10/12/2019 (22:30 CET)\nEls liberals d’Escaldes consideren que si la candidatura que impulsen a la parròquia conjuntament amb els progressistes d’SDP no aconsegueix la victòria a les comunals de diumenge, el Govern s’hauria de fer seus els dos projectes estrella del programa: el palau de la Música i el Teatre i la Fàbrica de les Llums. El candidat d’Unió X Escaldes, Higini Martínez-Illescas, ha ofert en diverses ocasions les dues propostes als dirigents comunals tot dirigint-se al ministre de Presidència i Economia, Jordi Gallardo, que, en qualitat de president de Liberals, ha seguit la reunió de poble al costat del president d’SDP, Jaume Bartumeu.\nDe ‘zumba’, durant l’acte, no n’hi hagut. Ara, de ‘videotubers’ molts. I d’ ‘higinisme’ més encara. Perquè la reunió de poble d’Unió per Escaldes, amb una seixantena d’assistents, ha estat, sobretot, una posada en escena del cap de llista. Sí, també ha parlat el número 2, el ‘GPS amb potes’, com s’ha definit ell mateix, Jordi Moreno. Però ha estat sobretot el candidat a cònsol major qui ha conduït tot l’acte, molt centrat en unes poques propostes programàtiques. I essencialment les dues esmentades.\nEls liberals pretenen convertir l’actual aparcament horitzontal a tocar el Museu Thysssen, el terreny de l’antic Casino, en un edifici amb dues plantes soterrànies de pàrquing i un teatre al damunt. I, després, l’aparcament del Prat Gran convertir-lo, a partir d’una inversió d’entre 8 i 9 milions d’euros, en una Fàbrica dels Somnis per dur al bell mig de la parròquia la Vall del Madriu. “Si nosaltres no guanyem espero que el ministeri de Cultura els pugui tirar endavant”. Per als dos projectes, Martínez-Illescas voldria una aliança público-privada.\nUna de les imatges de la reunió: Jaume Bartumeu i Jordi Gallardo colze a colze.\nEl candidat d’Unió X Escaldes ha agafat la paraula després d’una breu presentació feta pel conseller general liberal Marc Magallón, que ha elogiat “una candidatura jove” que ha considerat “una mica atípica” perquè és la única aliança entre liberals i progressistes, sense la tercera pota, la demòcrata, que sí que s’ha inclòs en altres parròquies. Magallón no ha entrat en els perquès i ha assegurat que si bé Unió X Escaldes “vam començar com la candidatura ‘outsider’”, el fet que els integrants del gruo, “amb no massa experiència política però amb moltíssima il·lusió”, estiguin “treballant moltíssim”, els pot dur, “perquè no, a donar una sorpresa” diumenge.\nMartínez-Illescas i Moreno han fet algunes pinzellades, han repartit diverses píndoles, tot sovint amb el suport de vídeos, d’alguns apunts genèrics del programa electoral. Des d’una nova residència al Falgueró a un bus parroquial més incisiu passant per una web social que hauria de servir per rebre material escolar o d’esquí que posteriorment el comú gestionaria entre les famílies menys afavorides. El cap de llista també ha remarcat molt la voluntat de col·laborar amb el Govern per trobar la via per fer habitatges que puguin solucionar la problemàtica de l’accés a pisos de lloguer.


Els afeccionats a la ciència-ficció sempre hem defensat el seu caràcter reivindicatiu i les possibilitats quasi infinites de crítica a la nostra societat que pot dur a terme aquest gènere fantàstic. Des de sempre que una branca fonamental de la ciència-ficció s’ha preocupat d’establir paral·lelismes amb el nostre present (o passat) a través d’especulacions amb una forta càrrega social. Des dels temps d’H.G. Wells (fa més d’un segle) que la ciència-ficció es dedica de forma insistent a tocar la llaga a les societats a les que ha pretès denunciar. A vegades la manera més efectiva és traslladant el missatge al llunyà futur on les coses són molt diferents, però sovint també aposta per un futur molt proper, molt versemblant, per dir-nos que no anem bé i que la previsió per aquesta societat de demà passat és molt pessimista. I que per tant no estem fent el suficient per no arribar-hi.\nNana Kwame Adjei-Brenyah és un autor estatunidenc que ha disparat el seu prestigi arran de la present antologia. Un recull de contes que, tot i que no expressen cap data determinada sobre quan estan ambientats, suposem pels nombrosos detalls que és en un futur proper. Nana Kwame és negre i viu als Estats Units de manera que ha escrit relats amb un fort component social sobretot referint-se al seu país. Per tant estem parlant, entre d’altres aspectes, de racisme i de precarietat laboral. Però també de violència desmesurada, massacres a instituts, avortaments, desnonaments i fins hi tot d’explosions nuclears. L’autor utilitza a vegades la ciència-ficció ؅—en d’altres la fantasia— per assenyalar una societat distòpica on aquests elements són el pa de cada dia i estan acceptats com a normals. És com si parléssim de realisme màgic però aplicat a conductes i escenes que ens poden semblar surrealistes especialment perquè no les trobem tan eixelebrades com caldria.\nComencen per un plat fort: “Els cinc de Filkelstein”. El racisme i la discriminació tan pròpia dels EUA portada als extrems en una ambientació distòpica d'un futur proper. La negritud o l'aparença formal que es té d'un negre sembla una mena de mesura psicologia que utilitzen els negres per encaixar a la societat. Però quan un home blanc assassina a cinc menors negres perquè estaven —literalment— fent el dropo fora una biblioteca, comença un judici per aquests fets que no servirà de res. Aquesta és la història, crua i visceral, de com un noi negre tranquil i normal que vol ser acceptat en la societat en la que li ha tocat viure perd poc a poc el seny després de comprovar com funciona la justícia. És un Relat molt interessant a nivell psicològic i ens porta, un cop més, a reflexionar sobre el poder de la majoria blanca però també de la resignació, de l’acotada de cap que sempre ha estat seguida per les ètnies minoritàries... fins que algú diu prou.\nPel que fa a “Coses que deia la mare” poc puc dir perquè és un text curtíssim, un mini relat que no he sabut com valorar. Prefereixo deixar-ho així.\nUn altre relat potent és “L’era” ambientat en un escenari on la manipulació genètica és la normalitat . Els verídics són les persones que han nascut normals però que comproven com poc a poc no poden seguir el ritme dels manipulats (aquí podríem fer un gran paral·lelisme amb aquella obra mestra que és la pel·lícula Gattaca). També existeix una droga anomenada el "Bé" que solen prendre la gent per sentir-se integrats amb l'entorn que és molt més cru i violent del que podria semblar. Sense aquesta droga (la qual crea addicció) molts no podrien sobreviure al dia a dia. Aquesta és una gran narració en primera persona d'en Ben, un noi amb pares òptims i germana òptima (per tant, que han passat per l’esmentada manipulació genètica). El xoc de conèixer gent que no és com ell serà un dels efectes precursors perquè s’adoni de la seva condició.\nAmb “Lark street” entrem al terreny del fantàstic i quasi que m’atreviria a dir que del bizarro. La conversa entre un pare i els fetus dels seus fills no nats ens obra les portes a una metàfora fantàstica sobre el que podria haver estat una vida. Un conte un tant macabre i deliciosament absurd però que no amaga una realitat incòmoda.\nEn canvi la visió, també fantàstica, que ens proposa a “Hospital on” és una mica menys satisfactòria. Es tracta d’un relat estrany sobre un pacte que el protagonista té amb un dimoni que el porta a escriure successos que es fan realitat en un laberíntic hospital. Dona una sensació de vulnerabilitat davant forces imparables i que els simples humans mundans no podem controlar. Es pot veure també com un paral·lelisme a aquesta indefensió com a individu que es té davant d’interessos que no entenem. Curiós però no m’ha acabat d’entrar del tot.\nA “Zimmerlandia” Nana-Kwame ens trasllada a un sistema per controlar la violència... deixant-la anar en jocs de rol en viu. Aquí s’expressa de forma visceral la crueltat d’una societat podrida com la estatunidenca on es permet apallissar i matar a personatges que interpreten aquest paper. Normalment negres a qui els supremacistes necessiten atonyinar.\nUn dels contes més ben trobats del recull és el que li dona nom. Estic parlant de ‘Friday Black’ o com a través d’una història de terror fantàstic divertidíssim es pot criticar la societat de consum en dies com l’assenyalat Black Friday. En uns grans magatzems el millor venedor de l’establiment es prepara per l’obertura de portes del dia més assenyalat per vendre. Un cop obertes, hordes de gent zombificada corre, aparta, i fins i tot mata per comprar productes que ni tan sols necessita. Una metàfora excel·lent del consumisme esbojarrat que m’ha encantat.\nLa meva eufòria post ‘Friday Black” es va refredar amb el conte que il·lustra la portada de l’antologia. “El lleó i l’aranya”. Un relat del qual no s’entén massa el missatge. L’autor ens dona pistes sobre el valor de l’esforç al treballar dur però no acabo de veure la relació amb la faula que ens explica en paral·lel. Poc interessant.\nArribem a un altre conte molt notable amb “L’escopidora de llum” i que posa sobre la taula la dura realitat de les massacres a instituts d’un país com els EUA. Una realitat que a Europa ens fa obrir els ulls bocabadats però que cada cop és més normal a l’altra banda de l’atlàntic. Un noi decideix assassinar a una noia (que ni coneix) d’un institut i després suïcidar-se. Però les ànimes d’ambdós es creuen un cop marxen del cos i intercanvien opinions al respecte del què ha passat. Juntes intentaran que un altre noi que pateix mobbing no acabi anant pel mateix camí. Molt bé.\nEls següents relats, no són ben bé independents. Es tracta de “Com es ven una jaqueta (explicat pel Rei del Gel)” i “Comerç minorista” i són més bé un spin off, uns derivats del conte “Friday Black”. En un cas amb el mateix protagonista i en un altre amb una altre dependent competidora. Són relats molt més serens que l’esbojarrat ‘Friday Black’ i que per si sols no s’aguanten massa. Però si els agafes com a part d’aquest submón de la precarietat laboral que ens vol transmetre l’autor, son una bona base per a debatre el tema. És curiós comprovar com els dependents segueixen competint entre ells per assolir llocs millors mentre les seves condicions laborals son igualment deplorables.\nI acabem amb un dels meus relats preferits: “Més enllà de la fogonada”, una altra topada amb el concepte de la violència sense sentit que s’escenifica en un entorn fascinant: Una bombolla de realitat que es repeteix cada dia (però on els records perduren). Una crítica un cop més a l’energia nuclear però aquí també vinculada al missatge de salvatgisme a que pot caure la humanitat quan sap que res del que faci aguantarà més enllà d’unes hores. Fins i tot té un aire poètic en diversos moments. Aquí Nana-Kwame l’ha clavat amb un dels millors contes del recull.\nCom podreu comprovar l’autor tant es queixa de possibles realitats on els poderosos s’aprofiten o castiguen als dèbils com del paper d’aquests últims que sovint va lligat a la resignació i al conformisme vers a un sistema polític o social que es recrea en la injustícia.\nEls cinc de Filkenstein\nCoses que deia la mare s/v\nEl lleó i l'aranya\nL'escopidora de llum\nCom es ven una jaqueta (explicat pel Rei del Gel)\nMés enllà de la fogonada


[OFICIAL] dr.fone Revisions de diferents mitjans\nMés de 2.000 comentaris dels usuaris i els mitjans de comunicació per caixa d'eines dr.fone\nconjunt d'eines dr.fone ha estat reconeguda com la millor eina mòbil des del principi.\nMolt útil per Cha per al conjunt d'eines dr.fone - IOS Recuperació de Dades\nel que realment recupera el missatge que he esborrat accidentalment. Que era una causa alleujament que tant es necessiten les informacions en ella. Va valer la pena la descàrrega * polze cap amunt *\nNiça per Joan de kit d'eines dr.fone - Còpia de seguretat i restauració de dades d'Android\nMolt bon producte i servei. Gràcies.\nBon programa! Gran servei al client! per Jennie Pless per al conjunt d'eines dr.fone - IOS Recuperació de Dades\nAquest programa ha fet tot el que necessitava fer i més. Quan el meu equip es va estavellar menys d'un mes després d'haver comprat el programa, pàgina Suport Wondershare 'm'ha guiat a través de tornar a registrar el producte. No ha pogut ser més feliç.\nWondershare conjunt d'eines dr.fone per iOS (Mac) Revisió de Joan Carles M per a la caixa d'eines dr.fone - IOS Recuperació de Dades\nTrobada i recuperada la informació que estava buscant molt easiy\ndr.fone conjunt d'eines - Android Recuperació de Dades (Win) Revisió. per Spencer James per a la caixa d'eines dr.fone - Android Recuperació de Dades\ndr.fone realment recuperada meves fotos perdudes, missatges i contactes, moltes gràcies!\nGooooood per Kare per al conjunt d'eines dr.fone - Còpia de seguretat i restauració de dades IOS\n5 estrelles No em puc imaginar aquesta aplicació molt gooooooooooooooooooooooooooooooood\nComentari de Wondershare iOS dr.fone conjunt d'eines per a (Win). per Audrey per al conjunt d'eines dr.fone - IOS Recuperació de Dades\nexcel·lent programa ajuda amb tot les dades que un perdi, coses realment importats\nEl millor programari per iOS Tyrone Williams per al conjunt d'eines dr.fone - IOS Recuperació de Dades\nMeravellosa per Jay de kit d'eines dr.fone - IOS Sistema de Recuperació\nprograma meravellós i molt especial\nGenial! per Eduardo de kit d'eines dr.fone - IOS Recuperació de Dades\nGràcies a Déu per aquest programa funciona miracles !!!!!!!!! Es troba en tot el txt jo estava tan im buscant Eek tan feliç =) Recomano totalment aquest =) God Bless\ndr.fone conjunt d'eines - IOS de recuperació del sistema d'PAULA per al conjunt d'eines dr.fone - IOS Sistema de Recuperació\nGràcies tant de la fixació del meu telèfon que estava atrapat en el logo de la poma\n100% de les obres de Klaus Petig per caixa d'eines dr.fone - Android Recuperació de Dades\nEs va recuperar una gran quantitat de records, gràcies.\nSeleccioneu una eina de dr.fone conjunt d'eines - Android Recuperació de Dades dr.fone conjunt d'eines - Android SIM Unlock dr.fone conjunt d'eines - Còpia de seguretat i restauració de dades d'Android dr.fone conjunt d'eines - Remoció de la pantalla de bloqueig d'Android dr.fone conjunt d'eines - Android extracció de dades (dispositiu danyat) MirrorGo gravadora Android MobileTrans Transferència de telèfon dr.fone conjunt d'eines - IOS Privat Esborrany de Dades dr.fone conjunt d'eines - IOS complet Data Eraser dr.fone conjunt d'eines - IOS WhatsApp transferència, còpia de seguretat i restauració dr.fone conjunt d'eines - Còpia de seguretat i restauració de dades IOS dr.fone conjunt d'eines - IOS Sistema de Recuperació dr.fone conjunt d'eines - IOS Recuperació de Dades dr.fone conjunt d'eines - IOS línia de suport i restauració dr.fone conjunt d'eines - iOS Viber de seguretat i restauració dr.fone conjunt d'eines - IOS Kik de seguretat i restauració Presentar / Sortida Crítiques\nCNET, un lloc de seguiment de tots els últims avenços de tecnologia de consum.\nSoftonic és el lloc per descobrir les millors aplicacions per al dispositiu.\nTitulars androide, una de les principals fonts de notícies d'Android per a la comunitat Android.\nNotícies i fòrums sobre l'equip, aquest, ciència, mitjans de comunicació i la política. Comparar els preus de maquinari i programari.\nFON Android, troba totes les notícies sobre el sistema operatiu mòbil de Google. mina d'or al voltant de Android.\nComentari: dr.fone porta iPhone arxius d'entre els morts\nCom un usuari d'iPhone o l'IPADE sap, és molt fàcil eliminar accidentalment informació de l'aparell amb només tocar la pantalla en la direcció equivocada. I una vegada que les dades s'ha anat, s'ha anat per sempre, llevat que tingui dr.fone de Wondershare, un programa de $ 100 (lliure de demostració de característiques limitat) que va demostrar ser capaç de recuperar les dades perdudes dels dispositius IOS ... alguna cosa del temps.\nLlegir més >> De PCWorld, 2012\nMillor programari de recuperació de dades per a dispositius Android\nconjunt d'eines dr.fone per Android es coneix com a primera eina de recuperació de dades del món per Android. Es pot recuperar directament els missatges i els contactes esborrats de text SMS i recuperar fotos perdudes i vídeos que han desaparegut a causa de la configuració de fàbrica d'eliminar, restaurar, ROM intermitent, arrelament, i més, des de targetes SD continguts en els dispositius Android.\nLlegir més >> De Lifehack, 2016\nDr.Fone per Wondershare és una aplicació excel·lent que fa que la recuperació de dades perdudes d'una brisa. Milers de fotos, desenes de vídeos, i centenars de missatges de text van ser trobats després d'haver estat prèviament eliminada.\nLlegir més >> De CNET, 2014\nWondershare conjunt d'eines per a la revisió dr.fone iOS\nWondershare conjunt d'eines dr.fone per iOS és una eina que ajuda a recuperar les dades esborrats del teu iPhone, iPad o iPod Touch.\nLlegir més >> A partir de Softonic, 2016\nRevisió patrocinat: dr.fone conjunt d'eines - Android Programari de Recuperació de Dades\nconjunt d'eines dr.fone - Android de recuperació de dades té molt a oferir a qualsevol persona que estigui buscant una eina per fer una cosa senzilla - recuperar les dades des del dispositiu Android oa la targeta microSD. El fet que pot recuperar dades de dispositius trencats, així com ajudar els usuaris a aconseguir més enllà de la seva pantalla de bloqueig en cas que s'oblidi el codi de pantalla de bloqueig també posa un bonic toc final a les coses.\nLlegir més >> A partir d'Android Titulars, 2016\nconjunt d'eines per a la revisió dr.fone iOS\nSi l'exportació directa des del dispositiu no és possible, dr.fone pot utilitzar els arxius de còpia de seguretat incrustats en una còpia de seguretat d'iTunes, ja sigui en un ordinador o en un disc dur extern. El programari de recuperació d'iPhone també es pot obtenir arxius de còpia de seguretat d'iCloud. Tots dos mètodes de còpia de seguretat pot recuperar tots els tipus d'arxius que han de recuperar-se d'una exploració directa, a més d'iMovie, iPhoto, Camera Roll, seqüència de fotos, Kindle, Keynote, notes de veu i arxius de correu de veu.\nLlegir més >> De TopTenReviews, 2016\nconjunt d'eines dr.fone für iOS\nProporciona dades i arxius de (danyades) IOS restaurar sense còpia de seguretat per a iPhone, iPad o iPod Touch perduts o eliminats; proporciona dos mètodes per guardar les dades, depenent del dispositiu: la recuperació de dades des del dispositiu iOS, còpia de seguretat d'iCloud i iTunes còpia de seguretat\nLlegir més >> De Heise Descàrrega, 2014\nWondershare DR.FONE: té per objecte la recuperació de dades perdudes o eliminats\nEl mal maneig o actualitzar el seu telèfon intel·ligent o tauleta que no doni lloc pot causar la pèrdua de les seves dades al dispositiu Android. Per als que tenien una còpia de seguretat del passat, no es preocupi. Per a altres, és una catàstrofe. Afortunadament hi ha Wondershare conjunt d'eines dr.fone per Android, una aplicació que et permetrà recuperar.\nLlegir més >> De PHONEANDROID, 2016\nMés recomanacions de\ndr.fone toolkit Videos de comentaris\nRevisat per: L'androide individu Subsciber: 412,000+ Vistes: 138,000+\nRevisat per: Jay Kapoor Subsciber: 161,000+ Vistes: 20.000 +\nRevisat per: GadgetIn Subsciber: 100.000 Vistes: 125,000+\nRevisat per: Tech feliç - Android Subsciber: 1,042,000+ Vistes: 20.000 +\nIntenta ells, no sigui tímid!\nDescarregar dr.fone per iOS descarregar dr.fone per Android


Peter Jackson a Wellington\nPeter Jackson (31 d'octubre de 1961, Nova Zelanda) és un director de cinema neozelandès, guanyador de tres premis Oscar i un Globus d'Or. Jackson és reconegut mundialment gràcies a les seves adaptacións de l'univers de J.R.R. Tolkien (El Senyor dels Anells i El Hobbit) al món cinematogràfic (sobretot per la primera). Gaudeix d'una estrella al Passeig de la Fama de Hollywood i va ser declarat membre de l'Orde del Mèrit de Nova Zelanda. Actualment, està casat amb la seva companya de treball Fran Walsh amb qui té dos fills, Billy i Katie. (ca)\nPeter Jackson (ca)